मीटर चेंज करने का कारण पूछने पर घर का कनेक्शन काटा
फुल्लांवालथरीके रोड पर सेंट्रल टाउन में रहने वाले आरटीआई एक्टीविस्ट अरुण गर्ग को पावरकाॅम से अपने घर का मीटर चेंज करने का कारण पूछना इस कदर महंगा पड़ा कि महकमे ने इनके घर का बिजली कनेक्शन ही काट दिया। 14 दिनों से अरुण के घर में ब्लैक आउट है और फैमिली मोमबत्तियों की रोशनी में गुजारा कर रही है। वे अपने मोबाइल गुरुद्वारा साहिब में चार्ज करते हैं। कई बार घर में खाना भी नहीं बना पाते और गुरुद्वारा साहिब में जाकर ही लंगर खाते हैं। पावरकाम के उच्चाधिकारियों तक पहुंच के बाद भी कोई सुनवाई नहीं हुई। अरुण ने अब एसडीएम (वेस्ट) से इंसाफ की मांग की है। हैरानी की बात यह है कि अरुण के घर एक साल में आए बिजली बिलों में तीन बार मीटर नंबर बदला हुआ है। सभी कंपलेंट्स शाम लाल गर्ग की प|ी शिमला गर्ग ने अपने बेटे अरुण गर्ग के थ्रू की हैं। अरुण ने बताया कि उनके घर का बिजली कनेक्शन पिता शाम लाल गर्ग के नाम पर है। 30 अप्रैल 2015 को मीटर को डी-कोड करके 12 मई को मीटर चेंज करने के लिए कहा गया। उसने 30 मई को एक्सईएन माडल टाउन डिवीजन को लेटर लिखा कि मीटर रीडर ने गलत लिखा है। मीटर डेड स्टाप नहीं है। इसे चेंज करने से पहले चैक करके उसे कारण बताया जाए और फिर मीटर चेंज किया जाए। ढाई महीने कुछ नहीं हुआ। 17 अगस्त को उसने आरटीआई तहत मीटर रीडर की रिपोर्ट और अपने लेटर पर कार्रवाई का जवाब मांगा। 2 महीने जवाब नहीं आया। अरुण ने चीफ इंजीनियर को फर्स्ट अपील भेजी। 17 दिसंबर को पावरकाम ने बाहर से ही घर का कनेक्शन काट दिया। अरुण का आरोप है कि आरटीआई की खुनस में कनेक्शन काटा गया।
14 दिनों से अरुण के घर में ब्लैक आउट है और फैमिली मोमबत्तियों की रोशनी में गुजारा कर रही है।
^मीटर रुक-रुक कर चलता है। इसे चेंज करने के लिए कहा। हमने घर वालों को बहुत बार मीटर चेंज करने की हिदायत की। मगर वो नहीं माने। नोटिस भी किसी ने रिसीव नहीं किया। आखिर उच्चाधिकारियों के कहने पर कनेक्शन काट दिया गया। कंप्यूटर आॅपरेटर से गलती हुई होगी। बिल तो सही बना होगा। उपिंदरसिंह गिल, एसडीओ
^आरटीआईकी खुनस में कनेक्शन काटने का आरोप गलत है। मीटर रैटिक है। अपने आप रुक जाता है मीटर रीडर मुताबिक इसे चेंज करना जरूरी था। परिवार के लोग हमें घर में एंट्री ही नहीं करने दे रहे थे। नियमों के मुताबिक हमें कार्रवाई करनी पड़ी। गुरविंदरतूर, एक्सईएन
एक साल के बिलों में तीन बार बदला मीटर नंबर
बड़े अफसरों तक की पहुंच, मगर नहीं हुई सुनवाई, एसडीएम (वेस्ट) से की इंसाफ की मांग
hin_Deva hin_Deva hin_Deva hin_Deva hin_Deva hin_Deva hin_Deva